ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ

ΜΟΝΑΔΑ ΔΙΑΣΦΑΛΙΣΗΣ ΠΟΙΟΤΗΤΑΣ

**ΔΙΕΡΓΑΣΙΑ EΣΔΠ**

**Ρ.2 ΔΙΑΘΕΣΗ KAI ΔΙΑΧΕΙΡΙΣΗ ΠΟΡΩΝ**

**Περιεχόμενα**

[1. ΑΝΤΙΚΕΙΜΕΝΟ ΔΙΕΡΓΑΣΙΑΣ 3](#_Toc170142159)

[2. ΔΕΔΟΜΕΝΑ ΕΙΣΟΔΟΥ ΔΙΕΡΓΑΣΙΑΣ 3](#_Toc170142160)

[3. ΔΕΔΟΜΕΝΑ ΕΞΟΔΟΥ ΔΙΕΡΓΑΣΙΑΣ 4](#_Toc170142161)

[4. ΔΙΑΔΙΚΑΣΙΕΣ ΤΗΣ ΔΙΕΡΓΑΣΙΑΣ 4](#_Toc170142162)

[5. ΔΕΙΚΤΕΣ ΑΠΟΤΕΛΕΣΜΑΤΙΚΟΤΗΤΑΣ ΤΗΣ ΔΙΕΡΓΑΣΙΑΣ 4](#_Toc170142163)

[6. ΜΕΘΟΔΟΙ ΕΛΕΓΧΟΥ ΤΗΣ ΔΙΕΡΓΑΣΙΑΣ 5](#_Toc170142164)

[7. ΕΝΕΡΓΕΙΕΣ ΒΕΛΤΙΩΣΗΣ ΤΗΣ ΔΙΕΡΓΑΣΙΑΣ 5](#_Toc170142165)

# ΑΝΤΙΚΕΙΜΕΝΟ ΔΙΕΡΓΑΣΙΑΣ

1.2 Η διαχείριση των απαιτούμενων πόρων αφορά στο αναγκαίο προσωπικό, στην χρηματοδότηση, στις υποδομές και στον εξοπλισμό, ώστε να λειτουργεί και να διατηρείται το εφαρμοζόμενο ΕΣΔΠ, αλλά και να βελτιώνεται συνεχώς η αποτελεσματικότητά του, δηλαδή ο βαθμός επίτευξης των στόχων του ΓΠΑ.

1.3 Το Γεωπονικό Πανεπιστήμιο Αθηνών πρέπει να διασφαλίζει την αναγκαία χρηματοδότηση, την απαιτούμενη υλικοτεχνική υποδομή, το κατάλληλο περιβάλλον εργασίας και να αναπτύσσει τους ανθρώπινους πόρους του, έτσι ώστε να καλύπτει τις ανάγκες για την αποτελεσματική εκτέλεση των διεργασιών του Συστήματος.

# ΔΕΔΟΜΕΝΑ ΕΙΣΟΔΟΥ ΔΙΕΡΓΑΣΙΑΣ

Τα δεδομένα εισόδου θα οριστούν πλήρως και σαφώς κατά την ανάπτυξη των παραπάνω διαδικασιών. Ενδεικτικά θα μπορούσαν να είναι:

* Δεδομένα οικονομικής λειτουργίας, υλικοτεχνικής υποδομής, υπηρεσιών, ανθρώπινου δυναμικού- από το ΟΠΕΣΠ ή άλλα πληροφοριακά συστήματα του Γεωπονικού Πανεπιστημίου Αθηνών - και αντίστοιχοι δείκτες.
* Επικαιροποιημένη αποτύπωση αναγκών για εκπαιδευτικές και ερευνητικές δραστηριότητες, καθώς και ανάγκες λειτουργίας υπηρεσιών διοίκησης.
* Ο Στρατηγικός Σχεδιασμός σε ό,τι αφορά την διαχείριση χρηματοδοτήσεων, ανθρώπινων πόρων, υποδομών και εξοπλισμού.
* Πλαίσιο κριτηρίων για την διάθεση χρηματοδότησης (π.χ. κατανομή τακτικής επιχορήγησης με αλγόριθμο, διάθεση αποθεματικών ΕΛΚΕ, κ.λπ.).
* Πλαίσιο κριτηρίων για την κατανομή, συντήρηση και αξιολόγηση υποδομών και υπηρεσιών.
* Εισηγήσεις ετήσιου οικονομικού προγραμματισμού για τακτική επιχορήγηση, αποθεματικών ΕΛΚΕ, κ.λπ.
* Εισηγήσεις για την απόκτηση, αναβάθμιση και ανακατανομή υποδομών και υπηρεσιών, με βάση τις διαπιστωμένες ανάγκες.
* Εισηγήσεις για κατανομή ανθρώπινου δυναμικού σε ακαδημαϊκές και υπηρεσιακές μονάδες, με βάση τις διαπιστωμένες ανάγκες.
* Εισηγήσεις για υποστήριξη, επιμόρφωση και αξιολόγηση προσωπικού, με βάση τις διαπιστωμένες ανάγκες.
* Στόχοι διασφάλισης ποιότητας για την διάθεση και διαχείριση πόρων (βλ. Διεργασία 3).
* Λοιπά συναφή στοιχεία, όπως καθορίζονται και εμπλουτίζονται δυναμικά με απόφαση της Συγκλήτου, ύστερα από εισήγηση της ΜΟΔΙΠ.

# ΔΕΔΟΜΕΝΑ ΕΞΟΔΟΥ ΔΙΕΡΓΑΣΙΑΣ

Τα δεδομένα εισόδου θα οριστούν πλήρως και σαφώς κατά την ανάπτυξη των παραπάνω διαδικασιών. Ενδεικτικά θα μπορούσαν να είναι:

1. Οικονομικοί απολογισμοί και αιτιολόγηση των αποκλίσεων από τον προγραμματισμό, καθώς και το ενδεχόμενο ανεπαρκούς κάλυψης των αναγκών (τακτικός προϋπολογισμός, πρόγραμμα δημοσίων επενδύσεων, ΕΛΚΕ, κ.λπ.).
2. Προτάσεις βελτίωσης για τη(ν):
* επίτευξη πρόσθετης χρηματοδότησης
* καλύτερη αξιοποίηση της υφιστάμενης χρηματοδότησης
* διαδικασία κατανομής
* αποτελεσματικότητα των συστημάτων οικονομικής διαχείρισης κ.λπ.
* επίτευξη υψηλότερου βαθμού κάλυψης των αναγκών σε υποδομές και υπηρεσίες.
1. Αναφορές για:
* τον βαθμό κάλυψης των αναγκών του Ιδρύματος σε υποδομές και υπηρεσίες, αιτιολόγηση των αποκλίσεων από τις αποτυπωθείσες ανάγκες
* την υφιστάμενη κατανομή προσωπικού ανά ακαδημαϊκή και υπηρεσιακή μονάδα του ΓΠΑ (διοίκηση, διδασκαλία, έρευνα).

Οι αναφορές μπορούν να υποστηρίζονται από ιστογράμματα χρόνου απασχόλησης προσωπικού, ατομικά και συνολικά (ανά τμήμα, κατηγορία προσωπικού κ.λπ.).

1. Αποφάσεις για επιβράβευση επιδόσεων, χορήγηση κινήτρων κ.λπ..

# ΔΙΑΔΙΚΑΣΙΕΣ ΤΗΣ ΔΙΕΡΓΑΣΙΑΣ

**Διαδικασία Δ.2.1**: Διάθεση και διαχείριση χρηματοδότησης

**Διαδικασία Δ.2.2**: Διάθεση και διαχείριση υποδομών και υπηρεσιών

**Διαδικασία Δ.2.3**: Διάθεση και διαχείριση ανθρώπινων πόρων

# ΔΕΙΚΤΕΣ ΑΠΟΤΕΛΕΣΜΑΤΙΚΟΤΗΤΑΣ ΤΗΣ ΔΙΕΡΓΑΣΙΑΣ

Στους δείκτες αποτελεσματικότητας συμπεριλαμβάνονται πρωτίστως ποσοτικοί αλλά και ποιοτικοί δείκτες, ώστε να παρέχονται αξιόλογες και αξιόπιστες πληροφορίες, και να εξάγονται συγκριτικά μετρήσιμα συμπεράσματα, τόσο για τον έλεγχο όσο και για την εκ των υστέρων αξιολόγηση, όπως ενδεικτικά:

1. Ποσοστό απορρόφησης των προϋπολογισμένων οικονομικών πόρων
2. Ποσοστό χρήσης των κτηριακών υποδομών
3. Ποσοστό χρήσης του εξοπλισμού
4. Αναφορές παραπόνων αναφορικά με την διαχείριση του περιβάλλοντος εργασίας
5. Ποσοστό κάλυψης των αναγκών σε:
* ανθρώπινους πόρους
* υποδομές
* διοικητικές υπηρεσίες
1. Μέσος αριθμός ωρών επιμόρφωσης ανά εργαζόμενο
2. Πλήθος επιμορφώσεων ανά έτος

# ΜΕΘΟΔΟΙ ΕΛΕΓΧΟΥ ΤΗΣ ΔΙΕΡΓΑΣΙΑΣ

Οι μέθοδοι ελέγχου επιλέγονται με στόχο την διασφάλιση της αποτελεσματικής εφαρμογής και της επίτευξης των στόχων του Ιδρύματος στο πλαίσιο της υλοποιούμενης πολιτικής ποιότητας και διεξάγονται:

1. μέσω προγραμματισμένων εσωτερικών ελέγχων που διενεργεί η ΜΟΔΙΠ
2. μέσω της ανάλυσης των δεικτών αποτελεσματικότητας της Διεργασίας
3. μέσω παρουσιάσεων των αποτελεσμάτων αξιολόγησης ή πιστοποίησης στα όργανα του Γεωπονικού Πανεπιστημίου Αθηνών (Πρόεδρο Τμήματος, Συνέλευση Τμήματος, Πρυτανικές Αρχές, Σύγκλητο)
4. μέσω παρουσίασης των αποτελεσμάτων της Διεργασίας και της ανάλυσης των δεδομένων της κατά την ανασκόπηση του ΕΣΔΠ.

# ΕΝΕΡΓΕΙΕΣ ΒΕΛΤΙΩΣΗΣ ΤΗΣ ΔΙΕΡΓΑΣΙΑΣ

Στην Διεργασία αυτή ελέγχεται η επίδραση από τις συνιστώμενες αλλαγές ή τροποποιήσεις που επέρχονται κάθε φορά στα επιμέρους στοιχεία ή στις επιμέρους διαδικασίες του Συστήματος και διενεργούνται οι απαιτούμενες ενέργειες ισόρροπης ανάπτυξης, βελτίωσης και εναρμόνισης με αυτές, όπως:

1. Ενέργειες που αφορούν στην βελτίωση των διαδικασιών της Διεργασίας.
2. Ενέργειες που αφορούν στην βελτίωση του πλαισίου κριτηρίων για την διάθεση και διαχείριση των:

α. χρηματοδοτήσεων

β. υποδομών και υπηρεσιών

γ. ανθρώπινων πόρων.

1. Ενέργειες που αφορούν στην βελτίωση του πλαισίου εκπαίδευσης του ανθρώπινου δυναμικού και βελτίωσης των επιδόσεών του.
2. Αναθεώρηση της σχετικής Διεργασίας στο Εγχειρίδιο Ποιότητας του Γεωπονικού Πανεπιστημίου Αθηνών.